(Der kan gengives et logo for den raceforening, den kompetente myndighed eller det embryoopsamlings- eller -produktionshold, der udsteder certifikatet)

(1) Det ikke relevante overstreges. (2) Udfyldes ikke, hvis det ikke er relevant. (3) Hvis del A eller B i det zootekniske certifikat ikke er udfyldt eller er fjernet fra det zootekniske certifikat, og der er vedlagt en kopi af det zootekniske certifikat, der er udstedt for de (t) racerene hun- eller handonordyr eller for sæden fra dette/disse racerene avlsdyr af hankøn, skal der være en henvisning (certifikatnummer) til dette zootekniske certifikat for de (t) racerene hun- eller handonordyr eller for sæden fra disse racerene avlsdyr af hankøn. (4) Det er muligt at undlade at udfylde del A eller B i det zootekniske certifikat eller at fjerne del A og B fra det zootekniske certifikat efter anvisningerne i fodnote 16. (5) I tilfælde af racerene avlsdyr af hestearterne: Udfyldes ikke, hvis stambogsnummeret er det samme som det individuelle identifikationsnummer. (6) Tilføj individuelt identifikationsnummer, hvis dette er forskelligt fra stambogsnummeret. I tilfælde af racerene avlsdyr af hestearterne: Angiv det individuelle identifikationsnummer, jf. del 1, kapitel I, punkt 3, i bilag II til forordning (EU) 2016/1012, benævnt »unik kode« i artikel 114, stk. 1, litra a), i forordning (EU) 2016/429. Hvis det individuelle identifikationsnummer enten ikke er tilgængeligt eller er forskelligt fra det nummer, under hvilket dyret er indført i stambogen, anføres stambogsnummer. (7) For dyr af arterne kvæg, får, geder og heste: individuel identifikation i overensstemmelse med Unionens dyresundhedslovgivning vedrørende identifikation og registrering af dyr. For dyr af svinearterne: individuel identifikation i overensstemmelse med reglerne for det avlsprogram, der er godkendt i henhold til artikel 8, stk. 3, og — hvis det er relevant — artikel 12 i forordning (EU) 2016/1012, og identifikationsnummer i overensstemmelse med Unionens dyresundhedslovgivning vedrørende identifikation og registrering af dyr. (8) Kun påkrævet for svin: identifikationsnummer i overensstemmelse med Unionens dyresundhedslovgivning vedrørende identifikation og registrering af svin. (9) Påkrævet for racerene avlsdyr af arterne kvæg, får, geder og heste, der bruges til opsamling af sæd til kunstig inseminering, jf. artikel 22, stk. 1, i forordning (EU) 2016/1012. Raceforeninger kan kræve dette for racerene avlsdyr af svinearterne, der bruges til opsamling af sæd til kunstig inseminering, eller for racerene avlsdyr af arterne kvæg, får, geder og svin, der bruges til opsamling af oocytter og embryoner, jf. artikel 22, stk. 2, i forordning (EU) 2016/1012. (10) Vedlæg yderligere ark papir, hvis det er nødvendigt. (11) For så vidt angår får og geder, der holdes i ekstensive driftssystemer, kan fødselsåret (åååå) og identifikationsdatoen (dd.mm.åååå eller ISO 8601) angives i stedet for fødselsdatoen. (12) Indsæt »hovedafsnit« og »supplerende afsnit«, hvis det er relevant. Der kan angives oplysninger om yderligere generationer. (13) Hvis resultaterne af individafprøvning eller avlsværdivurdering er offentligt tilgængelige på et websted, kan der i stedet henvises direkte til dette websted. (14) Kun påkrævet, hvis del A eller B i det zootekniske certifikat er udstedt af raceforeningen eller af en kompetent myndighed omhandlet i artikel 30, stk. 2, litra b), i forordning (EU) 2016/1012, og del C og D i det zootekniske certifikat er udstedt af et embryoopsamlings- eller -produktionshold, der er godkendt i henhold til artikel 31, stk. 1, i nævnte forordning. (15) Personen skal være en repræsentant for raceforeningen eller for en kompetent myndighed omhandlet i artikel 30, stk. 2, litra b), i forordning (EU) 2016/1012, der er bemyndiget til at underskrive det zootekniske certifikat. (16) Hvis kun del C og, hvis det er relevant, del D i det zootekniske certifikat er udstedt af et embryoopsamlings- eller -produktionshold, der er godkendt i henhold til artikel 31, stk. 1, i forordning (EU) 2016/1012, og del A og/eller B i det zootekniske certifikat ikke er udfyldt eller er fjernet fra det zootekniske certifikat, skal punkt 1 og 2 i del C udfyldes, og der skal vedlægges kopier af det zootekniske certifikat som følger: (17) Valgfrit. (18) Hvis der er mere end ét embryo i et strå eller anden emballage, skal antallet af embryoner være klart angivet. (19) Et strå eller anden emballage kan indeholde embryoner opsamlet fra, eller produceret fra oocytter opsamlet fra, et enkelt racerent avlsdyr af hunkøn befrugtet med sæd opsamlet fra mere end ét racerent handonordyr, forudsat at der i punkt 2.4 i del C er angivet oplysninger om alle bidragende racerene handonordyr. (20) Hvis det er relevant, kan der gives oplysninger om kønsbestemte embryoner eller om embryonets udviklingsstadium. (21) Personen skal være en repræsentant for raceforeningen, for en kompetent myndighed omhandlet i artikel 30, stk. 2, litra b), i forordning (EU) 2016/1012 eller for et embryoopsamlings- eller -produktionshold, der er godkendt i henhold til artikel 31, stk. 1, i samme forordning, der er bemyndiget til at underskrive det zootekniske certifikat. Bemærkninger: • Det zootekniske certifikat skal udstedes på mindst ét af de officielle sprog i afsendelsesmedlemsstaten. • Underskriftens farve skal afvige fra påtrykkets farve. • Det zootekniske certifikat kan udskrives i stående eller liggende papirretning. • Udskrivning af fodnoter og bemærkninger i dette zootekniske certifikat kan undlades, hvis titlen indeholder en henvisning til en flersproget informationskilde, som er direkte tilgængelig.